钦定古今图书集成/明伦汇编/官常典/第087卷 > 长平肃王叔良
## 钦定古今图书集成/明伦汇编/官常典/第087卷 > 长平肃王叔良

按《唐书》本传：“郇王祎为隋上仪同三司，生子叔良、德
良、幼良，长平肃王。叔良，武德初，例王镇泾州，捍薛仁
杲。仁杲内史令翟长孙以众降。于是大饥，米斗千钱。
叔良不恤士，损粮以渔利，下皆怨。仁杲知之，阳言食
尽去，遣高墌人诡降。叔良遣骠骑刘感受之，未至城
三烽发，仁杲兵自南原噪而还，大战百里细川，感为”
贼执，叔良惧，悉出金劳军，委事于长孙，乃克安。久之，
突厥入寇，诏叔良率五将军击之，中流矢，道薨。赠左
翊卫大将军、灵州总管。子孝协嗣。